GÖDÖLLŐI AGRÁRTUDOMÁNYI EGYETEM
GAZDASÁG- ÉS TÁRSADALOMTUDOMÁNYI KAR
GAZDASÁGI INFORMATIKA TANSZÉK
AGRÁRMARKETING TANSZÉK

Jelentés
a

Magyar Internetes Agrárinformatikai Újság

olvasói körében szervezett kérdőíves kutatás
eredményeiről

Összeállította:

Dr. Komáromi Nándor

Gödöllő

1999. február

1. Összefoglalás	
2. A válaszok részletes elemzése	
2.1. Milyen célra használja az Internetet?	
2.2. Milyen gyakran használja az Internetet?	
2.3. Mióta ismeri a MIAÚújságot?	
2.4. Modemen keresztül éri el általában az internetet?	
2.5. Hogyan ismerte meg a MIAÚújságot?	
2.6. Milyen rendszeresen olvassa a MIAÚújságot?	
2.7. Milyen más internetes információforrást  keres fel rendszeresen?	
2.8. Navigáció, nyomtatás	
2.9. MIAU olvasás jellemzői	
2.10. Javaslatok a MIAÚ-vak kapcsolatban	
2.11. Mely rovatok tetszenek Önnek? Melyek nem?	
2.12. Az Ön munkahelye, beosztása?	
3. MELLÉKLET	

1.	Összefoglalás

A GATE GTK Gazdasági Informatika Tanszéke által létrehozott és menedzselt  MIAÚ (Magyar Internetes Agrárinformatikai Újság) olvasói körében kérdőíves kutatást bonyolítottunk le. A kutatás célja annak felmérése volt, hogy az olvasók mennyire elégedettek a szolgáltatásokkal, milyen változtatásokat javasolnának, különösen a mezőgazdasági szaktanácsadás területéhez kapcsolódóan. A kutatás lebonyolításába (kérdőívszerkesztés, értékelés, egyéb piackutatási tanácsadás) bekapcsolódott az Agrármarketing Tanszék is.

A kutatást 1999. februárjában végeztük, és alapvetően két információs csatornát vettünk igénybe. Egyrészt a kérdőívet a Gazdasági Informatika Tanszék postán eljuttatta  potenciális érdeklődőkhöz (kamarák, gazdaságfejlesztési intézmények, egyetemek stb.), másrészt a MIAÚ internetes számjait kiegészítette a kérdőív számítógéppel kitölthető változatával.

A kérdőív egy kitöltött példányát és a MIAÚ szerver statisztikáinak értékelését a Mellékletben közöljük.

A kérdőívek beérkezését február 23-án zártuk. Eddig az időpontig 11 kérdőív érkezett be postán, 44 kérdőívet pedig interneten töltöttek ki. (Pontosabban 46-ot, de két internetes kérdőív nem volt értékelhető, mert az egyik teljesen üres volt, a másik már beérkezett egyszer, nyilván tévedésből kétszer továbbították.) 

Összesen 55 kérdőívet  elemeztünk tehát ebben a jelentésben. Ez a beérkezési arány kétségkívül nem magas, de teljesen megfelel annak a nemzetközi tapasztalatnak, ami a levelezéssel lebonyolított piackutatásokat jellemzi. 

A visszaküldött kérdővek kitöltését a válaszadók gondosan végezték, csak szórványosan fordult elő hibás válasz vagy válaszhiány.

A kérdőívek válaszai alapján összefoglalóan megállapíthatjuk:

•	az újság olvasói a gazdaság iránt nyitott, az internetet viszonylag intenzíven használó, fővárosi és vidéki szakemberek, illetve szakembernek készülő egyetemisták;

•	az újságot az agrárinformatika területén nagyon gyakran használják elsődleges információforrásként, innen ugranak tovább a részleteket tartalmazó cimekre;

•	az olvasók kétharmada jelenleg is szaktanácsadási jellegű híranyagot keres ill. olvas az újságban;

•	az olvasók  négyötöde az újság szerkesztésére vonatkozó javaslataiban igényli a szoftverrel támogatott szaktanácsadást saját adatokra; a MIAÚ rendszeren keresztül elérhető  "élő" szaktanácsadást; illetve az aktuális gazdasági elemzéseket;

•	az újság jelenlegi formáját mind a navigáció támogatása, mind a képanyaggal történő ellátottsága tekintetében lényegében megfelelőnek ítélik;

•	az olvasók javaslataiban is szerepel, de a válaszok is tükrözik, hogy az újság ismertségét az interneten túl hagyományos kommunikációs eszközökkel is javítani kell. E tekintetben felértékelődnek a szakmai közösségek, mert a válaszok szerint az ismertséget elsősorban az ismerősök  ajánlása javítja.

•	az internet anyagok tervezésével kapcsolatban fontos tapasztalat, hogy a felhasználók meglehetősen idő-érzékenyek; szívesebben választják a szöveges navigációt, nem javasolják a futást lassító (esetleg indokolatlan) kép- és hanganyagot.

A továbbiakban kérdésenként mutatjuk be a válaszok statisztikai értékelését.

2.	
A válaszok részletes elemzése

Kérdés:

2.1.	Milyen célra használja az Internetet?
 Adja meg százalékosan a felhasználás szerkezetét!  

%	tevékenység	
	levelezés	
	ismert információforrások áttekintése	
	keresés, böngészés	
	egyéb: .........................................	

A válaszok jellemzése:

	átlag
%	minimum	maximum	szórás	
levelezés	36	0	90	27	
ismert inf. források áttekintése	27	0	60	17	
keresés, böngészés	32	0	100	20	
egyéb:	5	0	50	10	

A MIAÚ-t olvasó átlagfelhasználó tehát internetes idejének mintegy egyharmadát böngészésre fordítja. Jól szervezett, az olvasók visszajelzéseinek megfelelően karbantartott információforrásokkal ezt az időt le lehet csökkenteni (bár a böngészés az internet felhasználásának mindig is fontos eleme lesz).

Feltűnő továbbá a válaszok igen nagy szórása és terjedelme. Az átlagfelhasználó kifejezés csak a válaszok átlagát jelenti, és nem kialakult internet-használó típust jelöl.

Kérdés:

2.2.	Milyen gyakran használja az Internetet?

gyakorlatilag minden nap	két-három naponta	körülbelül hetente	ritkábban	

A válaszok jellemzése:

A válaszadók közel fele intenzív internet használó, gyakorlatilag minden nap a hálóhoz fordul. Még mindig jelentős számú azonban az esetleges (ritka) felhasználó, a megkérdezettek mintegy egyötöde ebbe a kategóriába sorolható.

Kérdés:

2.3.	Mióta ismeri a MIAÚújságot?

98. szeptember	98. 
október	98. november	98. december	99.
 január	99. 
február	

A válaszok jellemzése:

Ez a grafikon a szolgáltatások kommunikációjának fontosságára mutat rá. A MIAÚ-t 1998-ban az összes válaszadók 26 %-a ismerte meg. 1999-ben tevékenység folyt az újsággal kapcsolatban (többek között ennek része a jelen felmérés), és ez az ismertség jelentős növekedéséhez vezetett.. 

Kérdés:

2.4.	Modemen keresztül éri el általában az internetet?

A válaszok jellemzése:

igen	41 %	
nem	59 %	

A kérdés vizsgálata azért fontos, mert a költségeket jelentősen befolyásolja a modemes kapcsolat. Ennek magas aránya arra figyelmeztet, hogy lehetőleg az időtakarékos megoldásokat kell az újság szerkesztésekor preferálni.

Kérdés:

2.5.	Hogyan ismerte meg a MIAÚújságot?

	ismerősök ajánlották	
	internetes keresés közben akadtam rá	
	olvastam róla újságban	
	más internetes cím mutatott ide (link). Melyik? .................................	
	CD változat jutott el hozzám	
	egyéb módon: ......................................................................................	

A válaszok jellemzése:

Meglepően erősnek bizonyult a "szájreklám", a válaszadók több mint egyharmada ismerősétől értesült a MIAÚ létezéséről. Sajnálatos, hogy a CD-s változatot senki sem ismeri, bár a mintavétel ezt befolyásolhatta (akiknél a CD-s változat van, azok érthetően kevesbé férnek hozzá az internethez, és így a felmérés nem szólította meg őket.)

Az "egyéb forrás" két jellemző választ takar: elsősorban Dr. Pitlik László szervező, figyelemfelkeltő tevékenységét említették a válaszadók (valóban mindent megtesz az újság népszerűsítéséért), másrészt hatan a kérdőívet jelölték meg, mint elsődleges információforrást.

Kérdés:

2.6.	Milyen rendszeresen olvassa a MIAÚújságot?

	hetente többször megnézem	
	egy-két hetente	
	körülbelül havonta	
	ritkábban, csak alkalomszerűn	

A válaszok jellemzése:

Mivel az újság számai havonta jelennek meg, ezért teljesen indokolt azt megállapítani, hogy a megkérdezettek mintegy fele minden számot ismer (egy későbbi kérdés visszatér a korábbi számok olvasási szokásaira).

Az újság általános ismertségének javításán túl tehát a  legfontosabb feladat az alkalomszerű olvasók "átterelése" a rendszeres olvasók táborába.

Kérdés:

2.7.	Milyen más internetes információforrást  keres fel rendszeresen?
(Ha sok ilyen van, a legfontosabb hármat írja ide.)

cím (vagy intézmény, szolgáltató)	témakör	
1.		
2.		
3.		

A válaszok jellemzése:

A tipizálható válaszok a következők voltak:

keresőprogramok (Altavista, altavizsla, Yahoo)	8	
internetto	6	
újságok (Népszabadság, Napi gazdaság, Napi Nagyarország,HVG)	4	
egyetemek	3	
tőzsdei hírek, tőzsdejáték, 		

Az további bejegyzéseket a következő táblázat tartalmazza:

cím	
témakör
	
Bank of America	online banking	
BaranyaNet	információk a megyéről	
BKIK	általános vállalkozási információk	
broker.origo	tozsdejáték	
CD Online	jogszabályok	
CWI Számítástechnika	informatika	
DemNet, Soros stb.	pénzforrások	
Doli közkönyvtár	szakdolgozat	
elektronikus könyvtárak		
European Union	környezetvédelem	
Fornax	tőzsde	
FVM	pénzforrások	
Gazdasági Minisztérium	forrástérkép, támogatások	
GM	pénzforrások	
GM	vállalkozások,forráskoordináció	
Heuréka	tippmix	
HIX		
Hungarian Top2000		

ikta.date.hu		
Jövőkutatási intézmények	előrejelzés	
LAB	takarmányozástan	
Literaturdatenbanken		
Magyar Honlap	kultúra,zene,színház,irodalom	
Matáv		
MEH	kormány	
Meolive	biokémia	
Microsoft	minden téma	
MTI	mti-eco	
MTI-Eco	gazdaság	
Munkaügyi Közp.	munkalehetőségek	
Soros Alapítvány	pályázatok	
SOROS alapítvány	pályázati felhívások	
Sta-travel	diák utazási iroda	
SZTAKI Céginfó	céginformácók	
Teleház Szövetség inf. forrása	folyamatos információ miatt	
TV	mtv.hu	
www.cnnfn.com	tőzsde	
www.edf.fr	áramszolgáltató vállalat	
www.fornax.hu	gazdaság	
www.hvg.hu	hírek	
www.hwwa.uni-hamburg.de	gazdaság, EU,  adatok	
www.ima.uco.fr	iskola	
www.livecharts.com	tőzsde	
www.meh.hu	könyvtár	
www.mkm.hu	pályázatok	
www.mtieco.hu	gazdaság	
www.oecd.org	gazdaságpolitika, adatok	
www.omgk.hu		
www.prof.iif.hu	TDK	
www.tozsdeforum.hu	tőzsde	
www.zmp.de	adatok	

Megállapítható a címlistából, hogy a MIAÚ olvasói elsősorban gazdasági kérdések, pályázatok, kultúra és egyéb nem csoportosítható címek iránt érdeklődnek: mindenképpen nyitottak a világra.

Kérdés:

2.8.	Navigáció, nyomtatás
Húzza át (törölje ki) az Önre nem jellemző szavakat.

Szívesebben használom a grafikus/szöveges navigációt.	
A hosszabb szövegeket kinyomtatom/minitorról olvasom.	
Ha nyomtatok, akkor közvetlenül az internetről/inkább a letölthető dokumentumból.	

A válaszok jellemzése:

A válaszok elgondolkodtatóak, ha az internet használatot tervezzük:

•	a szöveges navigációt határozottan előnyben részesítik a felhasználók; nem érdemes tehát az alkalmazást jelentősen lassító képekkel telezsúfolni az internet lapokat;
•	nagyon sokan (a megkérdezettek több mint 40 %-a) kinyomtatják a monitoron megjelenített információt, tehát a papírtakarékosság csak viszonylagos;
•	a letölthető dokumentumokat sokan kedvelik (ezek többségét a letöltés után valószinüleg szintén kinyomtatják).

Kérdés:
2.9.	MIAU olvasás jellemzői
Jelölje X-szel  az Önre jellemző választ  az alábbi az alábbi kijelentésekhez:
A számok jelentése: +2= teljesen jellemző rám, +1=időnként jellemző rám, 0= egyáltalán nem jellemző rám
	+2	+1	0	
könnyen eligazodom a hipertextes szerkezetben				
az újságban megadott  címeket ugródeszkaként használom				
reagálni szoktam az olvasott dolgokra				
olvasom a korábbi számokat is				
a grafikákat le szoktam tölteni				
fontos számomra a részleges többnyelvűség az újságban				
használom a  MIAÚ keresési szolgáltatásokat				
szaktanácsadási jellegű híranyagot olvasok a MIAÚ-ban				

A válaszok jellemzése:

	+2
%	+1
%	0
%	
könnyen eligazodom a hipertextes szerkezetben	49	31	20	
az újságban megadott  címeket ugródeszkaként használom	40	43	17	
reagálni szoktam az olvasott dolgokra	53	35	11	
olvasom a korábbi számokat is	17	41	42	
a grafikákat le szoktam tölteni	17	36	47	
fontos számomra a részleges többnyelvűség az újságban	33	42	25	
használom a  MIAÚ keresési szolgáltatásokat	16	39	45	
szaktanácsadási jellegű híranyagot olvasok a MIAÚ-ban	22	41	37	

•	az újság szerkezében az olvasók nagy többsége könnyen eligazodik;
•	az újságot nagyon gyakran használják elsődleges információforrásként, innen ugranak tovább a részleteket tartalmazó cimekre;
•	az olvasói reakciók közölt aránya igen magas, valószinűleg a legaktívabb olvasók válaszoltak a kérdőívre;
•	a korábbi számokat viszonylag kevesen használják, de ez érthető is, hiszen a friss információk jelentenek igazán értéket;
•	a grafikákat letöltése nem túl népszerű;
•	a többnyelvűséggel szemben csak az olvasók egynegyede közömbös;
•	az olvasók kétharmada szaktanácsadási jellegű híranyagot keres ill. olvas az újságban;

Kérdés:
2.10.	Javaslatok a MIAÚ-vak kapcsolatban
A számok jelentése:+2=nagyon fontos lenne, +1=jó volna, 0=számomra közömbös, -1= határozottan ellenzem

Jó lenne, ha ...	+2	+1	0	-1	
rendszeresen email-t kapnék az újdonságokról					
aktuális gazdasági elemzéseket (pl. tőzsde) is olvashatnék					
saját adataimat is elemezhetném a rendszer programjával					
ha szaktanácsot kaphatnék úgy, hogy a gép kérdez, én válaszolok, majd az elemzést és a teendőket megkapom					
a hírek mellett szakértő címét is megkaphatnám, aki telefonon/szóban szaktanácsot adna					
egyszerűbb lenne a MIAÚ-ban a navigáció					
több lenne a kép					
több lenne a hanganyag					
több lenne a videoanyag					

A válaszok jellemzése:

	+2
%	+1
%	0
%	-1
%	
rendszeresen email-t kapnék az újdonságokról	29	29	24	18	
aktuális gazdasági elemzéseket (pl. tőzsde) is olvashatnék	60	20	16	4	
saját adataimat is elemezhetném a rendszer programjával	30	30	38	2	
ha szaktanácsot kaphatnék úgy, hogy a gép kérdez, én válaszolok, majd az elemzést és a teendőket megkapom	46	36	18	0	
a hírek mellett szakértő címét is megkaphatnám, aki telefonon/szóban szaktanácsot adna	40	44	16	0	
egyszerűbb lenne a MIAÚ-ban a navigáció	12	38	50	0	
több lenne a kép	12	31	47	10	
több lenne a hanganyag	10	14	62	14	
több lenne a videoanyag	10	14	65	10	

A javaslatok elemzése egyértelműen tükrözi, hogy az olvasók igénylik a szaktanácsadási jellegű szolgáltatást.

A "nagyon fontos lenne" és jó volna" válaszokat együtt kezelve látható, hogy:
Az olvasók  nyolvan százaléka igényli

•	az aktuális gazdasági elemzéseket;
•	a szoftverrel támogatott szaktanácsadást, saját adatokra;
•	a rendszeren keresztül elérhető  "élő" szaktanácsadást.

Kérdés:

2.11.	Mely rovatok tetszenek Önnek? Melyek nem?
Milyen javaslata, tanácsa van?

A válaszok jellemzése:

A kérdőívkitöltés általános tapasztalatainak megfelelően a nyílt kérdésekre meglehetősen kevés válasz érkezett:

Jó rovatnak minősítették: 

•	MAINFOKA: 5 említés
•	nemzetközi hírek:  2 említés
•	tematikus számok: 2 említés

Olyan rovatot nem neveztek meg, amelyik nem tetszik az olvasónak.

Javaslatok:

•	Az írott sajtóban többet kellene reklámozni az újságot.
•	Az adatok frissességét gyakrabban ellenőrizzék.
•	A sok kép miatt lassú a gép (2 említés).
•	A CNN mintájára a főcímekben foglalják össze a híranyagot, akit érdekel, rákattinthat a részletes információra.

Kérdés:

2.12.	Az Ön munkahelye, beosztása?

A válaszok jellemzése:

Munkahely települése:

Budapest	25 %	
vidék	68 %	
külföld	7 % (Giessen, Angers)	

Munkahely profilja:

vállalkozásfejlesztés	10 %	
szakmai szervezet	10 %	
oktatás, kutatás	62 %	
egyéb	18 %	

A beosztás rendkívül változatos, többnyire az irányító, menedzseri réteg, még egy jelentős csoport van: egyetemista: 30 %.